6.4.2022
SK
Úradný vestník Európskej únie
C 152/111
Stanovisko Európskeho hospodárskeho a sociálneho výboru – Návrh nariadenia Európskeho parlamentu a Rady, ktorým sa mení nariadenie (EÚ) č. 575/2013 a smernica 2014/59/EÚ, pokiaľ ide o prudenciálne zaobchádzanie so skupinami globálne systémovo významných inštitúcií so stratégiou riešenia krízových situácií vo viacerých okamihoch a metodikou nepriameho upisovania nástrojov oprávnených na splnenie minimálnej požiadavky na vlastné zdroje a oprávnené záväzky [COM(2021) 665 final – 2021/0343 (COD)] (2022/C 152/18)
Hlavný spravodajca: Antonio GARCÍA DEL RIEGO
Konzultácie
Rada Európskej únie, 26. 11.
2021 Európsky parlament, 22. 11.
2021
Právny základ
článok 114 Zmluvy o fungovaní Európskej únie
Príslušná sekcia
sekcia pre hospodársku a menovú úniu, hospodársku a sociálnu súdržnosť
Rozhodnutie predsedníčky EHSV
9. 11.
2021
Prijaté v pléne
9. 12.
2021
Plenárne zasadnutie č.
565
Výsledok hlasovania (za/proti/zdržalo sa)
174/2/3
1.
Závery a odporúčania 1.1.
Európsky hospodársky a sociálny výbor (EHSV) považuje za potrebné priamo začleniť do naradenia o kapitálových požiadavkách (CRR) osobitné prudenciálne zaobchádzanie v súvislosti s nepriamym upisovaním nástrojov oprávnených na internú minimálnu požiadavku na vlastné zdroje a oprávnené záväzky (MREL).
Navrhované zmeny nariadenia CRR by riešili zistené nezrovnalosti medzi týmto nariadením a smernicou o ozdravení a riešení krízových situácií bánk (BRRD).
1.2.
EHSV odporúča objasniť ustanovenia nariadenia CRR o porovnaní súčtu skutočných požiadaviek na celkovú kapacitu na absorpciu strát (TLAC) všetkých skupín, ktorých krízová situácia sa rieši, v rámci skupiny globálne systémovo významných inštitúcií (G-SII) so stratégiou riešenia krízových situácií vo viacerých okamihoch (MPE) s teoretickou požiadavkou tejto skupiny G-SII vzťahujúcou sa na stratégiu riešenia krízových situácií v jednom okamihu (SPE).
Navrhované zmeny sú potrebné na objasnenie rozsahu, v akom môžu orgány pre riešenie krízových situácií riešiť potenciálne nezrovnalosti medzi požiadavkami SPE a MPE.
1.3.
EHSV zdôrazňuje, že treba zmeniť vzorec na výpočet prebytku TLAC/MREL dcérskej spoločnosti v kontexte všeobecného režimu odpočtov uplatniteľného na G-SII so stratégiou riešenia krízových situácií MPE s cieľom zabezpečiť, aby sa v tomto vzorci zohľadnili požiadavky TLAC/MREL dcérskej spoločnosti, ktoré sú založené na riziku, ale aj tie, ktoré nie sú založené na riziku, a to v súlade s normou TLAC.
Tým by sa zabránilo nadhodnoteniu prebytku TLAC/MREL danej dcérskej spoločnosti.
1.4.
EHSV upozorňuje na skutočnosť, že by sa mali objasniť niektoré ustanovenia nariadenia CRR uplatniteľné na G-SII so stratégiou riešenia krízových situácií MPE, aby sa umožnilo zohľadnenie dcérskych spoločností usadených mimo Únie.
Tým by sa zosúladilo nariadenie CRR so zodpovedajúcou medzinárodne dohodnutou zásadou TLAC, ktorá sa uplatňuje vo vzťahu k dcérskym spoločnostiam usadeným vo všetkých jurisdikciách Rady pre finančnú stabilitu (FSB).
1.5.
EHSV odporúča určité cielené objasnenia v súvislosti s požiadavkou na vlastné zdroje a oprávnené záväzky pre inštitúcie, ktoré sú významnými dcérskymi spoločnosťami G-SII mimo EÚ („interná TLAC“), aby sa zabezpečilo, že dlhové nástroje emitované týmito inštitúciami budú spĺňať všetky kritériá oprávnenosti pre nástroje oprávnených záväzkov.
Dôvodom tejto zmeny je, že v súčasnosti sú kritériá oprávnenosti pre nástroje oprávnených záväzkov založené na predpoklade, že tieto nástroje emituje subjekt, ktorého krízová situácia sa rieši, a nie dcérske spoločnosti, na ktoré sa